สวัสดีค่ะ พอดีว่าฝังยาคุมเมื่อวันที่ 16 กุมภาฝังได้ประมาณเกือบเดือนค่ะ วันที่ 13 ก็มีเลือดออกมากระปริดกระปรอยแต่มาเป็นสีเลือด ปจด เลยค่ะ 5 วันแรกมาแบบปานกลาง ตอนนี้มา 13 จะครบ 2 อาทิตย์แล้วค่ะ แต่ว่าไม่ปวดท้องเลย ดีค่ะ แต่ว่าเลือดที่ออกจากการฝัง เรียกว่าเลือดประจำเดือนไหมคะ และถ้ามาทุกวันแบบนี้มีวิธีแก้อย่างไรบ้างคะ ไม่ต้องการเอาแท่งฝังยาออกค่ะ
สวัสดีค่ะ การใช้ยาคุมแบบฝังคุมกำเนิดนั้น ควรเริ่มฝังภายใน 5 วันแรกของการมีประจำเดือน เพื่อให้สามารถมีเพศสัมพันธ์ได้เลย แต่หากเริ่มฝังเวลาอื่นควรรอให้ครบ 7 วัน และเป็นการคุมกำเนิดที่มีประสิทธิภาพสูง โอกาสตั้งครรภ์ขณะฝังยาน้อยกว่า 1%การมีเลือดออกกระปริดกระปรอยทางช่องคลอดจากยาฝังเป็นผลข้างเคียงที่เกิดขึ้นได้จากยา อาจจะไม่ได้นับว่าเป็นประจำเดือน ถ้าไม่ได้ตามรอบเดือน 22-35 วัน คือเรียกว่าเป็นเลือดออกผิดปกติซึ่งการแก้ไขนั้น กรณีเป็นเยอะ รบกวนการใช้ชีวิต อาจปรึกษาแพทย์ที่ดูแลซึ่งอาจมีการใช้ยาปรับฮอร์โมนแบบรับประทานในช่วงสั้นๆเพื่อบรรเทาอาการ แต่ถ้าอาการเป็นมาก หาสาเหตุอื่นๆมาอธิบายไม่ได้ คือเกิดจากยา แต่ไม่ต้องการให้มีผลข้างเคียงดังกล่าว อาจจะพิจารณาเปลี่ยนวิธีการคุมกำเนิดในครั้งถัดไปเป็นวิธีที่อาจมีผลข้างเคียงได้น้อยกว่า เช่นการกินยาคุมแบบแผงรายเดือน